Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: a 11/2004. (IV. 14.) NKÖM rendelethez
Paragraph Index: 393

b) A szóbeli vizsga tantárgyai és idõtartama: A szóbeli vizsgán a vizsgabizottság azt vizsgálja, hogy a jelölt mennyire sajátította el az elméleti ismeretanyagot, és az általa tanult eszközöket milyen sikerrel alkalmazta szakmai mestermunkájában. A szóbeli vizsga két részbõl áll: — A mestermunka védése A beadott vizsgamunkát a vizsgabizottság értékeli, és módot ad a hallgatónak munkája megvédésére. A jelöltnek a mestermunkában feldolgozott témát meg kell védenie oly módon, hogy annak általános ismertetése után a vizsgabizottság kérdéseire az alkalmazott módszerek bármelyikét elméleti és gyakorlati módon bemutatja. — Felelet A vizsgán a jelölt a szakképzõ intézmény által, a IV.3. pontban meghatározott témakörök alapján elõre összeállított feladatsorból két kérdést húz, és azokra összefüggõ feleletet ad. A szóbeli vizsgán a hallgatók általános és szakirányú tájékozottságukról kell, hogy számot adjanak. Ugyancsak a szóbeli vizsgán kell meggyõzõdni arról, hogy a vizsgázó rendelkezik-e a szakmájához szükséges idegen nyelvi ismerettel. A szóbeli vizsga tételeit a képzõ intézmény állítja elõ. A tételsort a kijelölt vizsgabizottság elnökének a vizsgát megelõzõen 15 nappal meg kell küldeni, és vele jóváhagyatni. Amennyiben az a vizsgabizottság elnöke szerint tartalmilag és formailag nem felel meg a követelményrendszernek, vagy nem megfelelõ nehézségi fokú, a vizsgabizottság elnöke azt átdolgoztathatja. 2004/46. szám A vizsgán a tanult tantárgyak általános ismeretanyagát kérjük számon. A kérdéseket vizsgázónként legalább két nagy témacsoportból kell kiadni. A vizsgán semmiféle segédeszköz nem használható. Felkészülési idõ: 20 perc.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes